(Працяг. Пачатак у № 6.) 4 лютага 1809 года, падчас руска-шведскай вайны, вядомай таксама як Фінляндская вайна, галоўнакамандуючы фінляндскай арміяй генерал ад інфантэрыі Багдан Кнорынг прапанаваў марскому міністру Расійскай імперыі адміралу Паўлу Чычагаву кандыдатуру кіраўніка пабудовы флатыліі ў горадзе Улеаборгу. Ім меўся стаць капітан-лейтэнант Ігнат Марцінкевіч, “от ревности которого должно равномерно ожидать совершенных успехов”. Да таго часу брат нашага класіка ўжо праявіў сябе ў бітвах і паходах, меў узнагароды і аўтарытэт. Таму на яго і ўсклалі пачэсную ды адказную місію.